CELEX: 62008CN0100
Language: et
Date: 2008-03-03 00:00:00
Title: Kohtuasi C-100/08: 3. märtsil 2008 esitatud hagi — Euroopa Ühenduste Komisjon versus Belgia Kuningriik

24.5.2008   
            
            
               ET
            
            
               Euroopa Liidu Teataja
            
            
               C 128/22
            
         3. märtsil 2008 esitatud hagi — Euroopa Ühenduste Komisjon versus Belgia Kuningriik
   (Kohtuasi C-100/08)
   (2008/C 128/40)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: S. Pardo Quintillan ja R. Troosters)
   
      Kostja: Belgia Kuningriik
   Hageja nõuded
   
               1.
            
            
               Tuvastada, et Belgia Kuningriik ei ole täitnud EÜ asutamislepingu artiklist 28 tulenevaid kohustusi kuna
               
                           —
                        
                        
                           Belgia kohaldab teises liikmesriigis seaduslikult turule viidud vangistuses sündinud ja kasvanud lindude impordi, pidamise ja müügi suhtes piiravaid tingimusi, mis kohustavad asjaomaseid turul tegutsevaid ettevõtjaid märgistama linde vastavalt Belgia õiguses ette nähtud eritingimustele, ega tunnusta teistes liikmesriikides kohaldatavat märgistust ega CITES-i pädeva organi poolt sellel eesmärgil väljastatud sertifikaate;
                        
                     
                           —
                        
                        
                           Belgia ei anna ettevõtjatele erandina võimalust pidada Euroopa linde, mis on seaduslikult teistes liikmesriikides turule viidud.
                        
                     
         
               2.
            
            
               Mõista kohtukulud välja Belgia Kuningriigilt.
            
         Väited ja peamised argumendid
   9. septembri 1981. aasta kuninglik dekreet lindude kaitse kohta Flaami piirkonnas ning 26. oktoobri 2001. aasta kuninglik dekreet teatavate looduslike lindude võõrliikide impordi, ekspordi ja transiidi suhtes võetavate meetmete kohta sisaldavad sätteid, mis esiteks kohaldavad teises liikmesriigis seaduslikult turule viidud vangistuses sündinud ja kasvanud lindude impordi, pidamise ja müügi suhtes piiravaid tingimusi ja ning teiseks ei anna kauplejatele erandina võimalust pidada Euroopa linde, mis on seaduslikult teistes liikmesriikides turule viidud.
   Komisjon on seisukohal, et see piirang kujutab endast koguseliste impordipiirangutega samaväärse toimega meedet ning on seetõttu EÜ artikli 28 järgi põhimõtteliselt keelatud. Esiteks tähendavad need tingimused, et teises liikmesriigis seaduslikult turule viidud lindude müügiks esitlemist tuleb muuta ning teiseks piiratakse kaubandust ka ettevõtjatele kehtestatud keeluga pidada teatud teistes liikmesriikides seaduslikult turule viidud linde.
   Komisjon ei välista automaatselt, et teatud kaubanduspiirangud võivad olla õigustatud EÜ artikli 30 alusel eesmärgiga kaitsta harvaesinevaid eriliste omadustega liike. Belgia õigusnormid ei vasta aga sellele eesmärgile. Lisaks ei ole Belgia meetmed vajalikud ja proportsionaalsed sellise õiguspärase eesmärgi saavutamiseks.